གྲྭ་བཀྲ་ཤིས་ཆོས་དབྱིངས་ནི་ཕྱི་ལོ་༡༩༨༡ལོར་སྐྱེས་པ་དང་།མདོ་ཁམས་ཏྲེ་ཧོར་རྟའུ་རྫོང་ཁོངས་ཆ་ཤང་ཞོག་ཀ་གྲོང་ནས་ཞིང་།ཕ་མིང་ལ་རྡོ་རྗེ་ཚེ་རིང་དང་མ་མིང་ལ་དཔལ་མོ་ཟེར་གྱི་ཡོད་འདུགཕ་མ་གཅིག་གི་བུ་སྤུན་བདུན་དང་བུ་མོ་གཉིས་ཡོད་པའི་ནང་ནས་ཆུང་ཤོས་ཡིན་པ་དང་།གཞོན་ནུའི་དུས་ནས་རང་ཡུལ་གྱི་གཞི་དགོན་རྟའུ་ཉི་མཚོ་དགོན་དུ་བཞུགས་ཏེ་འདོན་ས་བཅད་ཕྱག་ལེན་སོགས་ལ་སྦྱང་པ་མཐར་ཕྱིན།ཕྱི་ལོ་༡༩༩༨ལོར་རྒྱ་དུ་ཕེབས་ཏེ་བྱེས་ཀྱི་གདན་ས་དགའ་ལྡན་བྱང་རྩེ་གྲྭ་ཚང་གི་སྒྲིག་ཁུངས་སུ་ཞུགས།གཞུང་ཆེན་པོད་ལྔའི་མཚོན་པའི་རྒྱ་བོད་ཀྱི་གཞུང་ལུགས་ཀུན་ལ་ལེགས་པར་སྦྱངས་ཏེ་དགེ་ལུགས་རྒྱུགས་སྤྲོད་ལྷ་རམ་དང་པོའི་བར་སླེབས།ཁོང་ནི་གཤིས་རྒྱུད་བཟང་ཞིང་རང་གཤིས་དྲང་བ།བྱམས་སེམས་ཅན་ཞིག་དང་།ལྷག་པར་རང་མི་རིགས་ལ་གདུང་བ་ཆེ་ཞིང་ལྷག་བསམ་ཅན་ཞིག་ཡིན་པ་མ་ཟད།བོད་ཀྱི་སྐད་དང་ཡི་གེ་རིགས་གཞུང་སོགས་ལ་ཤ་ཞེན་ཧ་ཅང་ཡོད་མཁན་ཞིག་ཡིན་པ་འབྲེལ་ཡོད་འབྲེལ་ཡོད་ཀྱིས་འགྲེལ་བརྗོད་བྱས་འདུག།